**Zmluva č. ...../2023**

**o poskytnutí finančnej podpory z finančných prostriedkov Nadácie Ministerstva hospodárstva Slovenskej republiky (ďalej len „Zmluva“)**

**Zmluvné strany**

**Poskytovateľ: Nadácia Ministerstva hospodárstva Slovenskej republiky**

Sídlo: Mlynské nivy 44/a, 827 15 Bratislava 212

Štatutárny orgán: Viktória Andrásiová, správkyňa Nadácie MH

IČO: 31747221

Bankové spojenie: Tatra banka, a.s.

IBAN: SK64 1100 0000 0029 4800 3467

**(ďalej len „Poskytovateľ“)**

**a**

**Prijímateľ:**

Právna forma:

Sídlo:

Štatutárny orgán :

IČO:

Bankové spojenie:

IBAN:

**(ďalej len „Prijímateľ“)**

**(spolu aj ako „Zmluvné strany“, samostatne aj ako „Zmluvná strana“)**

**u z a v r e l i**

túto Zmluvu o poskytnutí finančnej podpory:

**Čl. I**

**Predmet a účel Zmluvy**

1. Predmetom tejto Zmluvy č. ........./2023 je poskytnutie finančnej podpory z finančných prostriedkov Poskytovateľa - účelovo určených finančných prostriedkov (ďalej len „Finančná podpora“). Poskytovateľ Prijímateľovi na základe žiadosti o poskytnutie finančnej podpory poskytuje Finančnú podporu, ktorá bude slúžiť na pokrytie nákladov  na realizáciu projektu s názvom ...........................(ďalej len „Projekt“) predloženú na základe Výzvy na predkladanie žiadostí o poskytnutie finančnej podpory Nadácie Ministerstva hospodárstva Slovenskej republiky pre rok 2023.

**Čl. II**

**Výška a spôsob poskytnutia Finančnej podpory**

1. Poskytovateľ poskytuje Prijímateľovi Finančnú podporu v sume [•] **eur**

(slovom: [•] eur), z toho na **bežné výdavky** v sume [•] **eur** (slovom: [•] eur) na **kapitálové výdavky** v sume [•] **eur** (slovom: [•] eur), ktoré sa Prijímateľ zaväzuje použiť v plnej výške na realizáciu Projektu. Finančná podpora sa poskytuje bezhotovostne formou bežného transferu a kapitálového transferu.

1. Prijímateľ sa zaväzuje spolufinancovať Projekt z vlastných zdrojov v sume [•] eur (slovom: [•] eur). Suma, ktorou Prijímateľ financuje Projekt z vlastných zdrojov, je vo výške najmenej 5% zo schválenej sumy Finančnej podpory. Celková výška oprávnených výdavkov projektu predstavuje [•] eur.
2. Prijímateľ sa zaväzuje využívať poskytnutú Finančnú podporu v súlade s podmienkami stanovenými v tejto Zmluve a realizovať schválený Projekt, na financovanie ktorého bola Finančná podpora poskytnutá. Prijímateľ zodpovedá za účelné a hospodárne použitie Finančnej podpory a zodpovedá za realizáciu aktivít v zmysle schválenej žiadosti o poskytnutie finančnej podpory.
3. Prijímateľ prijíma Finančnú podporu podľa Čl. I ods. 1 tejto Zmluvy bez výhrad v plnom rozsahu a za podmienok uvedených v tejto Zmluve.
4. Poskytovateľ poskytuje Prijímateľovi Finančnú podporu na zabezpečenie účelu podľa Čl. I ods. 1 tejto Zmluvy v členení výdavkov podľa Čl. II ods. 1 tejto Zmluvy. Finančná podpora bude poukázaná z účtu Poskytovateľa uvedeného v záhlaví tejto zmluvy pri **bežných výdavkoch a kapitálových výdavkov** bezhotovostným prevodom do 10 dní od nadobudnutia účinnosti tejto Zmluvy na účet Prijímateľa uvedeného v záhlaví tejto Zmluvy.

**Čl. III**

**Podmienky použitia Finančnej podpory**

1. Poskytnutá Finančná podpora je účelovo viazaná a Prijímateľ sa zaväzuje použiť ju výlučne na účel, ktorý je uvedený v Čl. I ods. 1 tejto Zmluvy.
2. Prijímateľ nesmie z Finančnej podpory poskytovať finančné prostriedky ako finančnú podporu alebo pôžičku iným právnickým osobám alebo fyzickým osobám. Prijímateľ nesmie použiť Finančnú podporu na úhradu záväzkov z predchádzajúcich hospodárskych rokov, krytie straty z vlastnej činnosti alebo činnosti tretích osôb. Prijímateľ nesmie použiť Finančnú podporu na úhradu výdavkov, ktoré nemajú priamy vzťah k Projektu uvedenému v Čl. I ods. 1 tejto Zmluvy. Prijímateľ použije na účely uchovávania Finančnej podpory iba bankový účet uvedený v záhlaví tejto Zmluvy a nesmie previesť Finančnú podporu na iný účet okrem realizácie platieb bežných výdavkov alebo kapitálových výdavkov v rámci čerpania Finančnej podpory na stanovený Projekt alebo touto Zmluvou stanovených povinností vrátiť Finančnú podporu, jej časť alebo vzniknuté výnosy podľa Čl. IV, body 4,5,6,7.
3. Poskytovateľ môže u Prijímateľa Finančnej podpory vykonať finančnú kontrolu na mieste hospodárenia s poskytnutou Finančnou podporou a vnútorný audit podľa zákona č. 357/2015 Z. z. o finančnej kontrole a audite a o zmene a doplnení niektorých zákonov.

**Čl. IV**

**Práva a povinnosti Prijímateľa** **Finančnej podpory**

1. Prijímateľ je povinný viesť Finančnú podporu na zriadenom účte v banke uvedenej v záhlaví tejto Zmluvy na strane Prijímateľa.
2. Prijímateľ je povinný zrealizovať čerpanie Finančnej podpory uvedenej v Čl. I tejto Zmluvy podľa zákona číslo 523/2004 Z.z. o rozpočtových pravidlách.
3. Prijímateľ je povinný pri použití Finančnej podpory dodržať maximálnu hospodárnosť, efektívnosť a účinnosť ich použitia v súlade s ustanovením § 19 ods. 3 zákona číslo 523/2004 Z.z. o rozpočtových pravidlách.
4. V prípade nevyčerpania celej Finančnej podpory na bežné výdavky alebo jej časti je Prijímateľ povinný poukázať nevyčerpanú sumu najneskôr do **31.12.2023** na účet/IBAN č. SK64 1100 0000 0029 4800 3467 vedený v Tatra banke a Poskytovateľa o tejto skutočnosti písomne upovedomiť v lehote do **31.12.2023.**
5. V prípade nevyčerpania celej Finančnej podpory na kapitálové výdavky alebo jej časti je Prijímateľ povinný poukázať nevyčerpanú sumu najneskôr do **31.12.2023** na účet/IBAN č. SK64 1100 0000 0029 4800 3467 vedený v Tatra banke a Poskytovateľa o tejto skutočnosti písomne upovedomiť v lehote do **31.12.2023**.
6. Výnosy z Finančnej podpory je Prijímateľ povinný odviesť Poskytovateľovi na účet/IBAN č. SK64 1100 0000 0029 4800 3467 vedený v Tatra banke najneskôr do **31.12.2023 pri bežných výdavkoch**,resp. do **31.12.2023** pri **kapitálových výdavkoch**. Prijímateľ je povinný Poskytovateľa písomne upovedomiť o poukázaní výnosov, resp. o tom, že výnosy nevznikli v termíne do **31.12.2023** pri **bežných výdavkoch a kapitálových výdavkoch**.
7. V písomnom upovedomení podľa Čl. IV ods. 4, 5, 6 a je Prijímateľ povinný uviesť:
   1. účel poskytnutej Finančnej podpory, ktorej sa poukazované finančné prostriedky týkajú,
   2. či ide o výnosy alebo nevyčerpanú Finančnú podporu,
   3. poukazovanú sumu v eurách zaokrúhlenú na dve desatinné miesta,
   4. číslo účtu Prijímateľa Finančnej podpory, z ktorého boli finančné prostriedky poukázané,
   5. číslo účtu Poskytovateľa, na ktoré boli finančné prostriedky poukázané.
8. Ak Prijímateľ neodvedie finančné prostriedky vyplývajúce zo zúčtovania na príslušný účet Poskytovateľa podľa Čl. IV ods. 5 tejto Zmluvy, alebo podľa Čl. IV ods. 6 tejto Zmluvy, je to dôvodom na odstúpenie Poskytovateľa od Zmluvy, čím sa Zmluva ruší od počiatku a Prijímateľ je povinný finančné prostriedky vo výške poskytnutej Finančnej podpory na príslušný Projekt Poskytovateľovi v plnom rozsahu vrátiť.
9. Prijímateľ je povinný o poskytnutej Finančnej podpore viesť účtovnú evidenciu v súlade so zákonom č. 431/2002 Z. z. o účtovníctve v znení neskorších predpisov (ďalej len „Zákon o účtovníctve“). Prijímateľ, ktorý nie je osobou povinnou v zmysle Zákona o účtovníctve, je povinný počas piatich rokov odo dňa podpísania tejto Zmluvy uchovávať všetky účtovné doklady, súvisiace s realizáciou projektu podľa Čl. I ods. 1 tejto Zmluvy.
10. Všetky dokumenty a písomnosti týkajúce sa tejto Zmluvy zasiela Prijímateľ na adresu Nadácie Ministerstva hospodárstva Slovenskej republiky uvedenej v záhlaví tejto Zmluvy, alebo osobne do podateľne Nadácie Ministerstva hospodárstva Slovenskej republiky.

**Čl. V**

**Podmienky zúčtovania Finančnej podpory**

1. Prijímateľ je povinný predložiť Poskytovateľovi vecné vyhodnotenie a finančné vyúčtovanie Finančnej podporyza rok 2023 najneskôr do **31.12.2023** na adresu Nadácie Ministerstva hospodárstva Slovenskej republiky. Obálku je potrebné viditeľne označiť slovami: „Nadácia Ministerstva hospodárstva Slovenskej republiky „Vyúčtovanie“.

**Vecné vyhodnotenie musí obsahovať:**

* záverečnú správu o výsledkoch projektu, ktorá obsahuje:
* číslo zmluvy o poskytnutí Finančnej podpory, názov projektu, príjemcu Finančnej podpory,
* poskytnutú sumu v eurách ako účelovú Finančnú podporu z finančných prostriedkov Nadácie Ministerstva hospodárstva Slovenskej republiky,
* vyhodnotenie Projektu – splnenie/nesplnenie cieľov – čo sa vďaka Projektu zmenilo, ako sa využijú výstupy Projektu, hodnotenie realizácie Projektu zo strany cieľových skupín a širšej verejnosti
* fotodokumentáciu z jednotlivých aktivít,
* publicitu projektu (predložiť výtlačky, články v novinách, na internetových stránkach podľa plánu propagácie projektu).
* v prípade zakúpenia vecných darov alebo cien do súťaží je potrebné doložiť zoznam odovzdaných predmetov s menom, adresou a podpisom Prijímateľa,
* v prípade zakúpenia materiálneho a technického vybavenia je potrebné predložiť doklad o jeho zaevidovaní do majetku Prijímateľa Finančnej podpory,
* v prípade, že výstupom aktivity je dátový nosič, publikácia a pod. pre konečného Prijímateľa, Prijímateľ Finančnej podpory je povinný preukázať odovzdanie alebo distribúciu výstupu konečnému Prijímateľovi (napr. vyhotoví zoznam konečných Prijímateľov s menom FO, adresou a podpisom/písomným potvrdením konečného Prijímateľa alebo doloží potvrdenie príslušného poštového úradu o odoslaní zásielok konečným prijímateľom),
* v prípade vzdelávacích aktivít uviesť názov vzdelávacej aktivity, účel aktivity, odborné zabezpečenie, popis jednotlivých zrealizovaných aktivít s programom vzdelávacej aktivity (miesto, termín a počet účastníkov vzdelávania), prezenčné listiny za každý deň zrealizovanej aktivity s presným počtom účastníkov, lektorské zabezpečenie (preukázať odbornú spôsobilosť fotokópiou certifikátu).

**Finančné vyúčtovanie musí obsahovať:**

* finančné vyúčtovanie Finančnej podpory a prostriedkov spolufinancovania podpísané štatutárnym zástupcom vypracované v súlade so Zákonom o účtovníctve s predložením písomného prehľadu a čitateľných fotokópií, dokladov preukazujúcich použitie Finančnej podpory, ako sú: daňové doklady – faktúry, pokladničné doklady s náležitosťami podľa § 71 zákona č. 222/2004 Z. z. o dani z pridanej hodnoty v znení neskorších predpisov, kúpne zmluvy, zmluvy o dielo, objednávky, dodacie listy, preberacie protokoly, výpis z účtu o prijatí Finančnej podpory, výberoch, bezhotovostných platbách a pod.
* *súčasťou vyúčtovania je tiež:*
* písomné upovedomenie o odvedení aj neodvedení poskytnutých finančných prostriedkov a výnosov Poskytovateľovi (Čl. IV, ods. 4,5,6,7),
* tabuľka finančného zúčtovania za rok 2023 a tabuľka prehľadu použitia finančných prostriedkov a spolufinancovania za rok 2023 (týkajúca sa použitia bežných transferov),
* tabuľka zúčtovania kapitálových transferov poskytnutých z finančných prostriedkov Nadácie Ministerstva hospodárstva Slovenskej republiky.

1. Ak Prijímateľ nepredloží vyúčtovanie Finančnej podpory do termínu uvedeného v Čl. V ods. 1, alebo ak nereaguje na výzvu Poskytovateľa o predloženie vecného vyhodnotenia a finančného vyúčtovania Finančnej podpory, alebo ak Poskytovateľ zistí nedostatky v predloženom vecnom vyhodnotení a finančnom vyúčtovaní finančnej podpory, vyzve Prijímateľa na odstránenie zistených nedostatkov a súčasne mu stanoví lehotu na ich odstránenie. Ak Prijímateľ v stanovenej lehote nedostatky neodstráni, Prijímateľ je povinný poskytnutú Finančnú podporu alebo jej časť vrátiť na základe tejto Zmluvy Poskytovateľovi do 30 kalendárnych dní od uplynutia lehoty určenej Poskytovateľom. Povinnosť sa vzťahuje na vrátenie takej výšky finančných prostriedkov, akú vyčísli Poskytovateľ na základe zistených nedostatkov vo vecnom vyhodnotení a finančnom vyúčtovaní.
2. Prijímateľ sa zaväzuje uvádzať na všetkých tlačených a elektronických materiáloch a v mediálnych výstupoch uskutočnených v súvislosti s Projektom vrátane tých, ktoré sú poskytnuté na konferenciách a seminároch informáciu, že projekt bol financovaný z finančných prostriedkov Nadácie Ministerstva hospodárstva Slovenskej republiky. Všetky tlačené a elektronické materiály a mediálne výstupy uskutočnené Prijímateľom v súvislosti s projektom musia obsahovať nasledovné vyhlásenie: **„*Realizované s finančnou podporou Nadácie Ministerstva hospodárstva SR na rok 2023*“**. Za obsah týchto dokumentov je výlučne zodpovedný Prijímateľ, v prípade ak toto vyhlásenie nebude, nebudú výdavky uznané za oprávnené.
3. Prijímateľ je povinný minimálne 15 dní pred realizáciou pripravovaných verejných aktivít a aktivít zameraných na prácu s cieľovými skupinami poslať Poskytovateľovi pozvánku alebo oznámenie s uvedením programu, termínu a miesta realizácie týchto aktivít.
4. Poskytnutú Finančnú podporu v zmysle Čl. II ods. 1 tejto Zmluvy a prostriedky spolufinancovania v zmysle Čl. II ods. 2 tejto Zmluvy je Prijímateľ povinný použiť najneskôr do **31.12.2023** a vyúčtovať bezodkladne.

**Čl. VI**

**Sankcie**

Ak Prijímateľ poruší finančnú disciplínu tým, že:

1. Ak Prijímateľ nebude realizovať Projekt, na ktorý mu bola Finančná podpora podľa Čl. I tejto Zmluvy poskytnutá, je povinný bezodkladne písomne o tejto skutočnosti informovať Poskytovateľa a vrátiť Finančnú podporu v plnom rozsahu a zaplatiť  penále podľa § 31 ods. 3 zákona o rozpočtových pravidlách, najneskôr však do 31.12.2023 na účet/IBAN č. SK64 1100 0000 0029 4800 3467 vedený v Tatra banke.
2. poskytne, alebo použije Finančnú podporu v rozpore s určeným účelom podľa Čl. I tejto Zmluvy (§ 31 ods. 1 písm. a) zákona o rozpočtových pravidlách), je povinný odviesť finančné prostriedky vo výške porušenia finančnej disciplíny a penále podľa § 31 ods. 3 zákona o rozpočtových pravidlách,
3. neodvedie v lehote a v rozsahu určenom v Čl. IV ods. 4, 5, 6, a 7 tejto Zmluvy finančné prostriedky Poskytovateľovi (§ 31 ods. 1 písm. c) zákona o rozpočtových pravidlách), je povinný odviesť finančné prostriedky vo výške porušenia finančnej disciplíny a penále podľa § 31 ods. 4 zákona o rozpočtových pravidlách,
4. neodvedie v lehote a v rozsahu určenom v Čl. IV ods. 7 tejto Zmluvy výnos z poskytnutých prostriedkov na účet Poskytovateľa (§ 31 ods. 1 písm. d) zákona o rozpočtových pravidlách), je povinný odviesť finančné prostriedky vo výške porušenia finančnej disciplíny a penále podľa §31 ods. 4 zákona o rozpočtových pravidlách,
5. umožní bezdôvodne obohatenie získaním finančného prospechu z poskytnutých verejných prostriedkov (§ 31 ods. 1 písm. g) zákona o rozpočtových pravidlách), je povinný zaplatiť pokutu podľa § 31 ods. 6 zákona o rozpočtových pravidlách.

**Čl. VII**

**Odstúpenie od Zmluvy**

1. Pred riadnym splnením záväzkov podľa tejto Zmluvy, t. j. pred skončením jej platnosti, môže Poskytovateľ odstúpiť od Zmluvy a Prijímateľ je povinný bezodkladne vrátiť poskytnutú Finančnú podporu Poskytovateľovi v plnom rozsahu v prípade podstatného porušenia Zmluvy alebo v prípade zmeny okolností, za ktorých došlo k uzavretiu Zmluvy, a to najmä ak:
   1. sa preukáže, že údaje v žiadosti a dokladoch, na základe ktorých Poskytovateľ rozhodol o poskytnutí Finančnej podpory, boli nepravdivé, neúplné, zavádzajúce alebo sfalšované,
   2. Prijímateľ bezdôvodne pozastavil realizáciu Projektu, alebo Projekt nerealizoval v rozsahu podľa Čl. I ods. 1 tejto Zmluvy,
   3. sa právoplatne preukáže spáchanie trestného činu v súvislosti s realizáciou Projektu,
   4. Prijímateľ použije Finančnú podporu alebo jej časť v rozpore s touto Zmluvou,
   5. na majetok Prijímateľa bola povolená reštrukturalizácia alebo vyhlásený konkurz, alebo bol návrh na vyhlásenie konkurzu zamietnutý pre nedostatok majetku.
2. Odstúpenie od Zmluvy je účinné dňom doručenia písomného oznámenia Poskytovateľa o odstúpení od Zmluvy Prijímateľovi. Za doručené sa pritom považuje aj oznámenie, ktoré bolo Poskytovateľovi vrátené z dôvodu, že si ho Príjemca v odbernej lehote nevyzdvihol, a to aj v prípade, že sa o tom Prijímateľ nedozvedel.

V prípade, že druhá Zmluvná strana odmietne prijať písomné odstúpenie od Zmluvy, alebo iným spôsobom zmarí prijatie doručenia, odstúpenie od Zmluvy je účinné dňom odmietnutia prijatia, alebo dňom márneho doručenia písomného odstúpenia od Zmluvy.

**Čl. VIII**

**Spoločné a záverečné ustanovenia**

1. Táto Zmluva sa uzatvára na dobu určitú do **31.12.2024**. Po uplynutí doby platnosti tejto Zmluvy zostávajú záväzky Prijímateľa voči Poskytovateľovi stanovené v tejto Zmluve platné.
2. Nedodržanie zmluvne dohodnutých podmienok sa bude považovať za porušenie finančnej disciplíny a bude podliehať sankciám podľa zákona o rozpočtových pravidlách.
3. Práva a povinnosti Zmluvných strán touto Zmluvou neupravené sa riadia príslušnými právnymi predpismi platnými v Slovenskej republike.
4. Poskytovateľ si vyhradzuje právo znížiť výšku Finančnej podpory z dôvodu nedostatku finančných prostriedkov, o čom písomne upovedomí Prijímateľa. V takomto prípade Poskytovateľ nezodpovedá Prijímateľovi za vzniknuté výdavky, ani za prípadnú škodu.
5. Zmluva je vyhotovená v troch (3) rovnopisoch, z ktorých jeden rovnopis dostane Prijímateľ a 2 rovnopisy dostane Poskytovateľ.
6. Zmluvné strany prehlasujú, že sú si vedomé existencie práv a povinností vyplývajúcich z ustanovenia § 47a Občianskeho zákonníka § 5a) zákona č. 211/2000 Z. z. o slobodnom prístupe k informáciám a o zmene a doplnení niektorých zákonov v znení neskorších predpisov.
7. Ustanovenia tejto Zmluvy možno meniť len po vzájomnej dohode Zmluvných strán a to výlučne vo forme písomného dodatku podpísaného oboma Zmluvnými stranami.
8. Zmluvné strany vyhlasujú, že ich spôsobilosť a voľnosť uzavrieť túto Zmluvu, ako aj spôsobilosť k súvisiacim právnym úkonom nie sú žiadnym spôsobom obmedzené alebo vylúčené. Zároveň vyhlasujú, že si obsah Zmluvy prečítali a s týmto súhlasia, že Zmluva bola uzavretá podľa ich pravej a slobodnej vôle, nie v tiesni ani za inak nápadne nevýhodných podmienok.
9. Zmluvné strany vyhlasujú, že si Zmluvu prečítali, jej obsahu porozumeli a na znak súhlasu ju podpisujú.
10. Táto Zmluva nadobúda platnosť dňom jej podpísania obidvoma Zmluvnými stranami a účinnosť dňom nasledujúcim po dni jej zverejnenia v Centrálnom registri zmlúv podľa § 47a Občianskeho zákonníka, vedenom na Úrade vlády Slovenskej republiky.

|  |  |
| --- | --- |
| V Bratislave, dňa | V Bratislave, dňa |
| za Poskytovateľa  Správkyňa Nadácie | za Prijímateľa |